CELEX: 32020D2060
Language: lv
Date: 2020-12-07 00:00:00
Title: Padomes Lēmums (ES) 2020/2060 (2020. gada 7. decembris) par nostāju, kura Eiropas Savienības vārdā jāieņem Tirdzniecības komitejā, kas izveidota saskaņā ar Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses, attiecībā uz minētā nolīguma grozījumu, lai ņemtu vērā Samoa Neatkarīgās Valsts un Zālamana Salu pievienošanos

15.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 424/23
               
            
         PADOMES LĒMUMS (ES) 2020/2060
         (2020. gada 7. decembris)
         par nostāju, kura Eiropas Savienības vārdā jāieņem Tirdzniecības komitejā, kas izveidota saskaņā ar Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses, attiecībā uz minētā nolīguma grozījumu, lai ņemtu vērā Samoa Neatkarīgās Valsts un Zālamana Salu pievienošanos
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Partnerattiecību pagaidu nolīgums starp Eiropas Kopienu, no vienas puses, un Klusā okeāna valstīm, no otras puses (1) (“nolīgums”), ar ko izveido pamatu ekonomisko partnerattiecību nolīgumam, tika parakstīts Londonā 2009. gada 30. jūlijā. Papua-Jaungvinejas Neatkarīgā Valsts un Fidži Republika nolīgumu provizoriski piemēro attiecīgi no 2009. gada 20. decembra un 2014. gada 28. jūlija.
                  
               
                     (2)
                  
                  
                     Nolīguma 80. pantā ir paredzēta citu Klusā okeāna salu valstu pievienošanās. Ar Lēmumiem (ES) 2018/1908 (2) un (ES) 2020/409 (3) Padome apstiprināja attiecīgi Samoa Neatkarīgās Valsts (Samoa) un Zālamana Salu pievienošanos nolīgumam. Samoa pievienojās nolīgumam 2018. gada 21. decembrī un to provizoriski piemēro no 2018. gada 31. decembra. Zālamana Salas pievienojās nolīgumam 2020. gada 7. maijā un to provizoriski piemēro no 2020. gada 17. maija.
                  
               
                     (3)
                  
                  
                     Pēc Samoa un Zālamana Salu pievienošanās ir jāgroza nolīguma II pielikums, lai minētajā pielikumā pievienotu minēto valstu tirgus piekļuves piedāvājumus.
                  
               
                     (4)
                  
                  
                     Ar nolīguma 68. pantu izveido Tirdzniecības komiteju, kam jāizskata visi jautājumi, kas vajadzīgi nolīguma īstenošanai.
                  
               
                     (5)
                  
                  
                     Ar Lēmumu (ES) 2019/1707 (4) Padome noteica nostāju, kas Savienības vārdā jāieņem Tirdzniecības komitejā attiecībā uz minētajiem grozījumiem. Tirdzniecības komiteja savā septītajā sanāksmē, kas notika 2019. gada 3.-4. oktobrī, pieņēma nolīguma Pusēm adresētu ieteikumu, iesakot, cita starpā, grozīt nolīgumu, lai ņemtu vērā Samoa pievienošanos un citu Klusā okeāna salu valstu pievienošanos nākotnē.
                  
               
                     (6)
                  
                  
                     Nolīguma 13. pantā ir paredzēts, ka Tirdzniecības komiteja jebkādā veidā, ko tā uzskata par piemērotu, vienojoties var grozīt nolīguma II pielikumu. Attiecīgi Tirdzniecības komiteja savā astotajā sanāksmē varēs pieņemt minēto tehnisko grozījumu nolīgumā, lai ņemtu vērā Samoa un Zālamana Salu pievienošanos nolīgumam.
                  
               
                     (7)
                  
                  
                     Savienībai būtu jānosaka nostāja, kas attiecībā uz ierosināto grozījumu jāieņem Tirdzniecības komitejas astotajā sanāksmē.
                  
               
                     (8)
                  
                  
                     Tādēļ Savienības nostājas Tirdzniecības komitejas astotajā sanāksmē pamatā vajadzētu būt Tirdzniecības komitejas lēmuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā ir jāieņem Tirdzniecības komitejas astotajā sanāksmē attiecībā uz grozījumu Partnerattiecību pagaidu nolīgumā starp Eiropas Kopienu, no vienas puses, un Klusā okeāna valstīm, no otras puses, lai ņemtu vērā Samoa Neatkarīgās Valsts un Zālamana Salu pievienošanos nolīgumam, pamatā ir Tirdzniecības komitejas lēmuma projekts (5).
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 7. decembrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 272, 16.10.2009., 2. lpp.
         
         
            (2)  Padomes Lēmums (ES) 2018/1908 (2018. gada 6. decembris) par Samoa pievienošanos Partnerattiecību pagaidu nolīgumam starp Eiropas Kopienu, no vienas puses, un Klusā okeāna valstīm, no otras puses (OV L 333, 28.12.2018., 1. lpp.).
         
            (3)  Padomes Lēmums (ES) 2020/409 (2020. gada 17. februāris) par Zālamana Salu pievienošanos Partnerattiecību pagaidu nolīgumam starp Eiropas Kopienu, no vienas puses, un Klusā okeāna valstīm, no otras puses (OV L 85, 20.3.2020., 1. lpp.).
         
            (4)  Padomes Lēmums (ES) 2019/1707 (2019. gada 17. jūnijs) par nostāju, kas Eiropas Savienības vārdā jāieņem Tirdzniecības komitejā, kura izveidota ar Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses, attiecībā uz ieteikumu veikt konkrētus grozījumus nolīgumā, lai ņemtu vērā Samoa pievienošanos un citu Klusā okeāna salu valstu pievienošanos nākotnē (OV L 260, 11.10.2019., 45. lpp.).
         
            (5)  Skatīt dokumentu ST 11630/20, kas atrodams http://register.consilium.europa.eu.